Source: https://www.monitoruldegalati.ro/sport/otto-onodi-si-mircea-constantin-au-semnat-cu-csm-galati.html
Timestamp: 2020-08-14 04:44:38+00:00

Document:
Otto Onodi şi Mircea Constantin au semnat cu CSM Galaţi - Monitorul de Galati - Ziar print si online
Otto Onodi şi Mircea Constantin au semnat cu CSM Galaţi Recomandat
Luni, 13 Iulie 2020 12:42
Activitate intensă şi în weekend la secţia de hochei pe gheaţă de la CSM Galaţi. Conducerea clubului se mişcă foarte bine în această perioadă incertă şi a reuşit să mai facă două transferuri importante.
Mai întâi, în cursul zilei de vineri, portarul Otto Onodi, 26 ani, 179 cm, 74 kg, a fost convins să continue încă un sezon cu gruparea gălăţeană. Onodi, care are dublă cetăţenie română şi maghiară, are în palmares un titlu naţional cu CSM Dunărea în sezonul 2014-2015 şi selecţii la Naţionalele României Under 18, Under 20 şi seniori.
Sâmbătă a fost rândul atacantului Mircea Constantin, 24 ani, 180 cm, 94 kg, să semneze contractul cu CSM Galaţi. Ultima achiziţie a echipei pregătite de Vadim Shakhraichuk şi Cornel Chiriţă a evoluat în ultimele două sezoane la ACH Gheorgheni: 18 goluri şi 31 pase decisive şi pentru Corona Braşov, în Erste Liga: 4 goluri şi 2 assists. Constantin a marcat trei goluri pentru România la turneul de calificare pentru Jocurile Olimpice de iarnă, disputat în decembrie în Marea Britanie.
Până la acest moment, din lot mai fac parte: Anton Butochnov, Vitali Kyrychenko, Otto Biro, Matyaş Biro, Evgheni Skachkov, Serghei Paior.
« CSM Arcada îşi păstrează căpitanul, Niels Klapwijk
Nikolina Bozicevic, liberoul Croaţiei, va juca la CSU Belor »

References: CSM 
 CSM 
 CSM 
 CSM 
 CSM 
 CSM